
A földrajztanárok módszertani kultúrájának vizsgálata

Kutatásom középpontjában az általános és középiskolai földrajztanárok oktatási kultúrája állt.
A kutatásban Eger és Mezőkövesd, illetve az Eger és Mezőkövesd környéki települések oktatási intézményei álltak.
A kutatás a 2011/2012-es és a 2012/2013-as tanév őszi félévében történt papíralapú kérdőívezés formájában.
Legfőbb célom az volt, hogy felmérjem a kutatási helyszíneimen, a földrajz órákon megvalósuló oktatási módszereket, különösen a gyakorlaton, a gyerekek aktív részvételén alapuló módszereket. A kutatásban szem előtt tartottam a XXI. század által megkövetelt új eszközök jelenlétét is a tanórákon.

Azért választottam ezt a témakört, mert fontosnak tartom, hogy az órákon az egyoldalú oktatás helyett a gyerekek részvételével történjen a tudásátadás.



A kutatás főbb kérdései:

1. Az új oktatási eszközök közül a laptop, projektor és interaktív tábla (vagy smarttábla) jelenléte a tanórákon
2. A földrajzórákon a szemléltetés és a gyerekek cselekvésen alapuló részvételének (interaktivitásának) mértéke a tanórákon.
3. A földrajz órákon az egyéb, cselekvésen alapuló oktatási módszerek (projektmódszer, vita, szerepjáték stb.) jelenléte.
4. Van-e módjuk a gyerekeknek a földrajz órákhoz kapcsolódóan, eredeti környezetben tapasztalatot gyűjteni?



